राजधानी पटना में शनिवार को यमराज सड़कों पर घूमते नजर आए। यमराज बिना हेलमेट बाइक चलाने वालों को पकड़ रहे थे। यमराज और चित्रगुप्त की जोड़ी घूम-घूम कर हेलमेट नहीं पहनने वालों यातायात के नियमों का पालन करने की शिक्षा दे रहे थे। बिना हेलमेट गाड़ी चलाएंगे तो हम पकड़कर इस दुनिया से ले जाएंगे। दरअसल, परिवहन विभाग हेलमेट के प्रति लोगों को जागरूक करने के लिए मुहिम चला रहा है। इसमें जिला परिवहन कार्यालय की वाहन चेकिंग टीम के साथ दो रंगकर्मी शनिवार से लगाए गए। सत्यप्रकाश यमराज व राहुल रंजन चित्रगुप्त बने हुए हैं। उनके साथ परिवहन विभाग के अधिकारी और पुलिस वाले भी होते हैं, जो हेलमेट नहीं पहनने वालों पर जुर्माना करते हैं।